फ्रैंक वूली
फ्रैंक एडवर्ड वूली (अंग्रेज़ी: Frank Edward Woolley, 27 मई 1887 - 18 अक्टूबर 1978) अंग्रेज पेशेवर क्रिकेटर थे। वह हरफनमौला के रूप में खेलते थे। अपने तीस से अधिक वर्षों के प्रथम श्रेणी करियर में उन्होंने केंट काउंटी क्रिकेट क्लब की तरफ से खेलते हुए 978 मैचों में 58,959 रन बनाए जो कि केवल जैक हॉब्स से कम है। 1,000 से अधिक प्रथम श्रेणी कैच लेने वाले वो अकेले गैर-विकेटकीपर है। उन्होंने 2,000 से ऊपर विकेट भी लिये। वह इंग्लैंड के लिये 1909 से 1934 तक खेले जिसमें उन्होंने 64 मैचों में 3,283 रन बनाए और 83 विकेट लिये।